Xitoylik ayol o‘zini 305 yoshli imperator deb tanishtirgan qallobga 7 mln dollar berib yubordi

Xitoylik ayol o‘zini 305 yoshli imperator Syanlun deb tanishtirgan qallobga va uning sherigiga 7 million dollar berib yubordi. Bu haqda, South China Morning Post nashriga asoslanib, TJournal xabar bermoqda.

Aytilishicha, erkak uni “hayot eliksiri”dan ichib, 305 ga kirganiga ishontirgan. Dastlab ayol 2 million yuanga (300 ming dollar berib) nefritli haykalchalar sotib oldi, bu haykalchalar go‘yoki imperatorga “xazinani muzdan xalos etish”ga yordam berishi lozim edi.
Ikkinchi qallob o‘zini tijoratchi Jorj Sorosning shogirdi deb tanishtirgan edi. 2014-yil mayida u ayolni shubhali biznesga 15 million yuan investitsiya kiritishga ko‘ndirgan, to‘rt oydan so‘ng esa Shenchjenda ochilgan texnologik firmaga investitsiya kiritish bahonasida undan yana 30 million yuan oldi.
Qalloblar ayoldan aldov yo‘li bilan olingan pullarni oshkorasiga uylar, mashinalar va giyohvand moddalarga sarflagani bois qo‘lga olindi. 25-dekabr kuni Shenchjen sudi ularni aybdor deb topdi, lekin hukm hali o‘qilmadi.